पटना में खुला देश का पहला डिजिटल सरकारी अनुसंधान केंद्र
देशका पहला डिजिटल सरकारी अनुसंधान केंद्र (डीजीआरसी) पटना में खुला। यहां कृषि, मेडिकल, इंजीनयिरिंग, आईटी क्षेत्र में मदद के लिए डिजिटल रिसर्च होगा। नए सॉफ्टवेयर विकसित होंगे। गुरुवार को डीजीआरसी का उद्घाटन करते हुए केंद्रीय इलेक्ट्रॉनिक्स आईटी मंत्री रविशंकर प्रसाद ने कहा कि यहां आईआईटी के छात्र और विभिन्न क्षेत्रों के लोग रिसर्च करेंगे।
उन्होंने कहा कि पिछले कुछ माह में डिजिटल पेमेंट 800 से 1200 प्रतिशत बढ़ गया है। मनरेगा सहित 84 योजनाओं को डिजिटल पेमेंट से जोड़ा गया है। सीधे लाभुकों के खाते में राशि देने से दो साल में 50 हजार करोड़ बिचौलियों से बचाया। भारत को इलेक्ट्रॉनिक निर्माण केंद्र बनाना है। दो साल में 72 मोबाइल मैनुफैक्चरिंग कंपनियां आईं। इससे तीन लाख लोगों को नौकरी मिली। बिहार सरकार सहयोग करे तो यहां में मैन्युफैक्चरिंग कंपनियां सकती हैं। उन्होंने कहा कि एक हजार ग्राम पंचायतों को पूर्ण डिजिटल करेंगे। डिजि गांव बनाए जा रहे हैं। मोदी सरकार में पिछले ढाई साल में 1.75 लाख किलोमीटर में ऑप्टिकल फाइबर जोड़ा गया, जबकि इसके पहले तीन साल में मात्र 358 किलोमीटर ही जोड़े जा सके थे। जून तक 2.5 लाख ऑप्टिकल फाइबर से जोड़ने का काम पूरा कर लिया जाएगा। उन्होंने कहा कि छोटे शहरों में भी कॉल सेंटर खुल रहे हैं। एक हजार सीट का पाटलिपुत्र में कॉल सेंटर जल्द शुरू होगा। पटना में चार कॉल सेंटर खुलने हैं। कार्यक्रम में विधायक संजीव चौरसिया, आईटी सचिव अरुणा सुंदराजन, एनआईसी डीजी नीता वर्मा, डीजी एसटीपीआई डॉ. ओंकार राय, आईआईटी पटना के निदेशक डॉ. पुष्कर भट्टाचार्या, एनआईसीएसआई एमडी मनोज कुमार मिश्रा मौजूद थे। स्वागत डीडीजी एनआईसी संजय सिंह घोषाल धन्यवाद राजेश कुमार सिंह ने किया।
क्या होगा डीजीआरसी में
20रिसर्च आफिसर होंगे। इसके साथ ही आईआईटी से जुड़े रिसर्च स्कॉलर और अन्य सहित 40 लोग होंगे। यहां विभिन्न क्षेत्रों में आम लोगों की सुविधा के लिए सॉफ्टवेयर विकसित होगा। बाढ़, भूकंप सहित मेडिकल और अन्य क्षेत्रों की जानकारी के साथ ही समुचित समाधान के लिए यहां रिसर्च होगा।
रविशंकर बोले- नीतीश जी सियासत छोड़िए, विकास के लिए साथ आइए
केंद्रीयमंत्री रविशंकर प्रसाद ने सीएम नीतीश कुमार से विकास के लिए एक मंच पर आने की अपील की। कहा-सियासत तो बाद में भी होगी। मिल कर काम करेंगे तो गांवों का विकास होगा। दुनिया के स्तर पर हम आईटी में विकास कर सकेंगे। डीजीआरसी के उद्घाटन के बाद उन्होंने कहा कि इस कार्यक्रम में राज्य के आईटी मंत्री अशोक चौधरी को भी बुलाया गया था। वे आते तो अच्छा रहता, लेकिन इस पर कोई टिप्पणी नहीं करूंगा। मैं विकास में राजनीति नहीं करना चाहता। यूपी के सीएम अखिलेश यादव के इस बयान पर कि केंद्रीय मंत्री तो चाट-कचौड़ी खाकर चले जाते हैं, कहा- हम तो जनता के साथ बैठकर खाते हैं। यूपी में तो कानून व्यवस्था बदहाल है। मोबाइल कंपनियों के अधिकारी कहते हैं कि यूपी में कानून व्यवस्था की हालत ठीक नहीं है, इसलिए उद्योग नहीं लगा सकते।
डिजिटल सरकारी अनुसंधान केंद्र का उद्घाटन करते केंद्रीय मंत्री रविशंकर प्रसाद।
उपलब्धि
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva